Departament de Governació i Administracions Públiques
Procediment per a l'obtenció de l'ACTIC
Suport als procediments d'avaluació
Òrgans i estructura de suport de l'ACTIC
Estructura organitzativa de l'ACTIC
Requisits dels centres col·laboradors
Procediment d'autorització dels centres col·laboradors
Ineficàcia sobrevinguda de l'autorització
Distintiu dels centres col·laboradors i publicitat
Creació del Registre de l'ACTIC
Cancel·lació de la inscripció en el Registre de l'ACTIC
Definició de les competències en tecnologies de la informació i la comunicació
Text revisat i actualitzat de l'annex 2 del Decret 89/2009, de 9 de juny, pel qual es regula l'acreditació de competències en tecnologies de la informació i la comunicació (ACTIC)
Model de distintiu dels centres col·laboradors
L'article 53 de l'Estatut d'autonomia de Catalunya, aprovat mitjançant la Llei orgànica 6/2006, de 19 de juliol, disposa que els poders públics han de facilitar el coneixement de la societat de la informació, impulsar l'accés a la comunicació i a les tecnologies de la informació, en condicions d'igualtat, en tots els àmbits de la vida social, inclòs el laboral, i fomentar que aquestes tecnologies es posin al servei de les persones i no afectin negativament els seus drets.
A més, el precepte esmentat disposa que la Generalitat de Catalunya ha de promoure la formació, la recerca i la innovació tecnològiques perquè les oportunitats de progrés que ofereix la societat del coneixement i de la informació contribueixin a la millora del benestar i la cohesió socials.
L'article 131.1 de l'Estatut d'autonomia de Catalunya preveu la competència exclusiva de la Generalitat de Catalunya en relació amb els ensenyaments postobligatoris que no condueixen a l'obtenció d'un títol o certificat acadèmic o professional amb validesa a tot l'Estat i sobre els centres docents en què s'imparteixen aquests ensenyaments.
L'article 2.e) de la Llei 3/1991, de 18 de març, de formació d'adults, preveu el dret que té tota persona a l'actualització i al perfeccionament dels seus coneixements i destreses, d'acord amb les exigències laborals, socials i culturals de la societat.
L'article 5.2 de la mateixa Llei estableix de manera expressa l'habilitació legal al Govern de la Generalitat de Catalunya que li permet crear diplomes i certificats acreditatius de la realització d'activitats i l'obtenció de coneixements.
Atesa la transcendència que en el moment actual tenen les tecnologies de la informació i la comunicació en la nostra societat, aquest Decret té per objecte regular els certificats per a l'acreditació de competències en tecnologies de la informació i la comunicació, els criteris i els procediments per obtenir-los.
Per tal de garantir la màxima claredat, el Decret s'estructura en tres capítols.
El capítol 1 incorpora una sèrie de disposicions generals per mitjà de les quals es defineix l'objecte de la regulació i s'especifiquen els objectius que es pretenen assolir amb la creació de l'ACTIC.
El capítol 2 regula el procediment per a l'obtenció de l'ACTIC i incorpora una sèrie de disposicions per mitjà de les quals es determinen les competències digitals susceptibles d'acreditació i els diferents nivells de la prova d'avaluació, els tipus de certificats acreditatius i el procediment d'avaluació de les competències esmentades.
El capítol 3 regula l'estructura organitzativa que dóna suport a l'ACTIC, la qual està integrada pel Consell Rector, la Comissió Assessora i l'Oficina Gestora de l'ACTIC.
Així mateix, es presta especial atenció a les entitats que poden adquirir la condició de centres col·laboradors i executar, per tant, els processos d'avaluació de les competències digitals.
Aquest Decret ha estat objecte d'informe de l'Institut Català de les Dones i el dictamen del Consell de Treball, Econòmic i Social de Catalunya.
De conformitat amb el que estableixen els articles 39.1 i 40 de la Llei 13/2008, de 5 de novembre, de la Presidència de la Generalitat i del Govern, a proposta del conseller de Governació i Administracions Públiques, d'acord amb el dictamen de la Comissió Jurídica Assessora, i amb la deliberació prèvia del Govern,
1.1 Aquest Decret té per objecte regular els certificats per a l'acreditació de competències en tecnologies de la informació i la comunicació (en endavant, ACTIC), els criteris i els procediments per obtenir-los.
1.2 L'ACTIC és el certificat acreditatiu de la competència digital, entesa com la combinació de coneixements, habilitats i actituds en l'àmbit de les tecnologies de la informació i la comunicació que les persones despleguen en situacions reals per assolir objectius determinats amb eficàcia i eficiència.
1.3 Per mitjà de l'ACTIC, la persona titular pot acreditar, davant de qualsevol instància pública o privada, les seves competències en tecnologies de la informació i la comunicació.
La creació de l'ACTIC ha de servir per assolir els objectius següents:
a) Establir un instrument que permeti a qualsevol persona major de setze anys acreditar el seu nivell de competències en tecnologies de la informació i la comunicació.
b) Oferir a les empreses i a les administracions públiques un estàndard de referència a l'hora d'avaluar el nivell de competències en matèria de tecnologies de la informació i la comunicació de les persones empleades i de les que aspiren a un lloc de treball.
3.1 L'ACTIC acredita el nivell de competències de les persones majors de setze anys en matèria de tecnologies de la informació i la comunicació i permet:
a) Valorar la competència digital de la persona i no els coneixements estrictament instrumentals basats en productes i programaris concrets.
b) Incorporar el coneixement de conceptes bàsics relatius a la societat de la informació, la cultura digital i les bones pràctiques en aquest entorn.
c) Considerar les tecnologies de la informació i la comunicació no estrictament com a tecnologies sinó en el vessant de comunicació, informació i societat en xarxa.
d) Entendre les competències digitals com unes capacitats genèriques a partir de les quals el subjecte pot aprendre constantment i adaptar-se de manera dinàmica a un entorn canviant.
3.2 L'acreditació s'atorga atenent a l'avaluació dels coneixements, els procediments i les actituds de la persona en els àmbits relacionats amb les tecnologies digitals que es defineixen en l'annex 1:
a) Cultura, participació i civisme digital (competència C1).
b) Tecnologia digital i ús de l'ordinador i del sistema operatiu (competència C2).
c) Navegació i comunicació en el món digital (competència C3).
d) Tractament de la informació escrita (competència C4).
e) Tractament de la informació gràfica, sonora i de la imatge en moviment (competència C5).
f) Tractament de la informació numèrica (competència C6).
g) Tractament de les dades (competència C7).
h) Presentació de continguts (competència C8).
a) El nivell 1 suposa un domini elemental de les tecnologies de la informació i la comunicació.
Aquest nivell correspon a una persona usuària que té un domini bàsic d'aquestes tecnologies i que se n'inicia en el coneixement i ús.
b) El nivell 2 suposa un domini efectiu de les tecnologies de la informació i la comunicació en relació amb els seus àmbits generals d'aplicació.
Aquest nivell correspon a una persona usuària que té autonomia i capacitat crítica envers l'ús d'aquestes tecnologies.
c) El nivell 3 suposa un domini avançat de les tecnologies de la informació i la comunicació en relació amb els seus àmbits específics d'aplicació.
Aquest nivell correspon a una persona usuària que té un ampli domini d'aquestes tecnologies i que disposa de capacitat per aprofitar al màxim les prestacions que ofereixen les tecnologies de la informació i la comunicació, de construir usos alternatius i de donar suport a altres persones perquè puguin millorar el desenvolupament de les seves competències.
4.2 El nivell exigit per a cadascuna de les competències digitals enumerades en l'article anterior és el que es determina en l'annex 2.
5.1 D'acord amb el contingut de l'annex 2, s'estableixen tres tipus de certificats atenent al grau de les competències avaluades: el certificat bàsic, el certificat mitjà i el certificat avançat.
5.2 El certificat bàsic acredita la possessió del nivell 1 respecte de les competències C1 a C6 definides en l'annex 1.
5.3 El certificat mitjà acredita la possessió del nivell 2 respecte de les competències C1 a C8 definides en l'annex 1.
La possessió d'aquest certificat pressuposa l'acreditació del nivell 1 de les competències esmentades.
5.4 El certificat avançat acredita la possessió del nivell 3 respecte, com a mínim, de dues competències que la persona interessada ha de triar entre les competències C4 a la C8 definides en l'annex 1.
En el cas que la persona interessada no hagi fet la prova d'avaluació en relació amb la totalitat de les competències C4 a C8, pot tornar a fer-la- respecte de les competències que no hagi triat inicialment.
En el certificat avançat que s'expedeixi s'identificaran les competències respecte de les quals la persona interessada hagi superat la prova d'avaluació.
5.5 Per obtenir el certificat avançat, la persona interessada ha d'estar en possessió del certificat mitjà.
6.1 Les competències en tecnologies de la informació i la comunicació s'avaluen mitjançant una prova realitzada en línia en un procés automatitzat.
És requisit per participar en la prova d'avaluació ser major de setze anys en el moment de realitzar-la.
6.2 La prova d'avaluació únicament es pot fer a través del portal d'Internet ACTIC, a què fa referència l'article 7, en un dels centres col·laboradors esmentats en l'article 13, el qual garanteix la identitat de la persona que fa la prova i que aquesta la fa sense rebre cap tipus d'ajuda o suport aliè.
La identitat de la persona que s'examina queda garantida mitjançant l'ús de la signatura electrònica avançada o reconeguda.
Si la persona interessada no en disposa, pot accedir a la prova d'avaluació mitjançant un nom de persona usuària i una contrasenya prèviament assignats.
6.3 La prova es pot fer sense necessitat de convocatòria prèvia.
No obstant això, la persona interessada que no superi la prova d'avaluació no s'hi podrà tornar a presentar, amb independència del nivell triat, fins que no hagi transcorregut un termini mínim d'un mes comptat des de la data de la realització.
6.4 La inscripció a la prova d'avaluació es du a terme per via telemàtica a través del portal d'Internet ACTIC, mitjançant un model normalitzat, on la persona interessada ha d'indicar el centre col·laborador i la data en què desitja fer la prova d'avaluació.
6.5 Per poder realitzar la prova d'avaluació, la persona interessada ha de satisfer el pagament de la taxa legalment establerta.
6.6 La persona interessada que hagi sol·licitat la inscripció a la prova d'avaluació rebrà una confirmació d'acceptació o denegació, amb indicació de la causa de denegació i els recursos procedents.
6.7 La prova d'avaluació consisteix en la realització d'exercicis demostratius de coneixements i de la possessió d'habilitats i destreses, a donar resposta a preguntes de diferent naturalesa que permetin el tractament electrònic i a resoldre diversos casos i activitats pràctiques.
Totes les qüestions a què hagi de donar resposta la persona avaluada es generen de manera aleatòria.
Les respostes s'emmagatzemen automàticament en un servidor centralitzat, de manera que és possible recuperar els resultats de la prova en cas que la persona interessada els vulgui comprovar.
6.8 La durada de la prova d'avaluació s'establirà mitjançant una ordre de la persona titular del departament competent en matèria de societat de la informació.
6.9 La qualificació de la prova d'avaluació s'efectua atenent al nombre de preguntes contestades i exercicis resolts correctament.
La prova d'avaluació tan sols es considera superada si el nombre d'encerts supera els mínims assenyalats en l'ordre que desenvolupi el procediment d'avaluació, la qual haurà de preveure l'obtenció de, com a mínim, el cinquanta per cent de la puntuació establerta per a la totalitat de preguntes o exercicis.
6.10 La prova d'avaluació es du a terme en llengua catalana.
No obstant això, també es pot efectuar, a petició de la persona interessada, en llengua castellana o aranesa.
6.11 Les persones amb discapacitat legalment reconeguda poden demanar en la sol·licitud de participació en la prova l'adaptació o adequació del temps o dels mitjans materials necessaris per a la realització d'aquesta (ús de tipografies de major contrast o cos, amplificadors de pantalla, programes de reconeixement de veu o teclats adaptats, entre d'altres).
L'Oficina Gestora de l'ACTIC, a l'hora de gestionar el procés d'inscripció a les proves d'avaluació, pot sol·licitar, quan ho consideri necessari, un informe sobre la sol·licitud d'adaptació o adequació als serveis de valoració i orientació de l'Institut Català d.Assistència i Serveis Socials.
6.12 La persona que s'ha examinat pot presentar telemàticament, mitjançant un model normalitzat, una sol·licitud de revisió de la prova d'avaluació realitzada.
La presentació d'aquesta sol·licitud suspèn el termini de què disposa la persona interessada per interposar recurs d'alçada davant de la persona titular del departament competent en matèria de societat de la informació, de conformitat amb les disposicions contingudes en els articles 114 i 115 de la Llei 30/1992, de 26 de novembre, de règim jurídic de les administracions públiques i del procediment administratiu comú.
6.13 El disseny final de la prova d'avaluació correspon a la direcció general competent en matèria de societat de la informació.
7.1 Es crea el portal d'Internet ACTIC, amb l'adreça electrònica http://actic.gencat.cat, com a mitjà de suport en els procediments d'avaluació de competències en matèria de tecnologies de la informació i la comunicació.
7.2 El portal d'Internet ACTIC facilita tota la informació necessària per realitzar la prova d'avaluació de competències.
a) La informació que hi ha sobre l'ACTIC, el procediment d'avaluació, el tipus i el contingut de la prova d'avaluació.
b) La informació necessària sobre els centres col·laboradors a través dels quals es pot realitzar la prova d'avaluació.
c) Els mecanismes necessaris per gestionar la inscripció a la prova d'avaluació, el pagament de la taxa que correspongui i les sol·licituds de revisió de les proves realitzades.
d) La informació sobre els resultats de la prova d'avaluació.
8.1 Tota persona que hagi superat la prova d'avaluació regulada en l'article 6 obtindrà en línia el certificat electrònic acreditatiu del nivell de competències en matèria de tecnologies de la informació i la comunicació.
8.2 La persona interessada que hagi superat la prova d'avaluació també pot dirigir una sol·licitud a la direcció general competent en matèria de societat de la informació per obtenir una còpia del certificat en paper, numerada i signada.
8.3 El/La secretari/ària competent en matèria de societat de la informació de la Generalitat de Catalunya expedeix els certificats previstos en els apartats anteriors.
Aquests certificats incorporen senyals de seguretat i d'autenticitat i es numeren mitjançant sèries alfanumèriques.
Els òrgans i les entitats que s'esmenten a continuació han de garantir, en els termes establerts en aquest Decret, el dret de la ciutadania a disposar d'un mitjà d'acreditació de les competències en tecnologies de la informació i la comunicació:
a) El Consell Rector de l'ACTIC.
b) La Comissió Assessora de l'ACTIC.
c) L'Oficina Gestora de l'ACTIC.
10.1 El Consell Rector de l'ACTIC és un òrgan col·legiat de composició interdepartamental encarregat de l'examen i la definició de les línies d'actuació que afecten l'ACTIC, que s'adscriu al departament competent en matèria de societat de la informació, i que està integrat per:
a) La persona titular del departament competent en matèria de societat de la informació.
b) El/la secretari/ària competent en matèria de societat de la informació.
c) El/la secretari/ària competent en matèria de funció pública i modernització de l'Administració.
d) El/la secretari/ària general competent en matèria de treball.
e) El/la secretari/ària competent en matèria de polítiques educatives.
f) El/la director/a general competent en matèria de societat de la informació.
g) Tres vocals amb rang de directors/ores generals que actuen en representació dels departaments competents en matèria d'administracions públiques, educació i treball.
Per assolir la paritat de gènere, en el nomenament d'aquestes vocalies es tendirà a assolir la presència equilibrada de dones i homes.
10.2 Són funcions del Consell Rector de l'ACTIC:
a) Definir les polítiques, directrius i línies d'actuació relatives al desenvolupament, manteniment, millora i actualització de l'ACTIC.
b) Analitzar i avaluar els resultats de l'ACTIC.
c) Establir les directrius de funcionament de l'Oficina Gestora de l'ACTIC i fer-ne el seguiment.
d) Establir els objectius anuals de l'ACTIC, estudiar i fer propostes relatives als recursos humans i materials necessaris per al seu desenvolupament correcte.
10.3 El Consell Rector està presidit per la persona titular del departament competent en matèria de societat de la informació.
10.4 El/la president/a del Consell Rector nomenarà un/a secretari/ària, que haurà de ser funcionari/ària i assistirà a les reunions amb veu i sense vot.
10.5 El Consell Rector es reuneix, com a mínim, un cop a l'any, i sempre que alguna de les persones membres ho consideri necessari i ho comuniqui a la presidència amb temps suficient per convocar la reunió.
10.6 Les decisions del Consell Rector s'adopten per majoria de les persones assistents.
No obstant això, en cas d'empat es decideix pel vot de qualitat de la presidència.
10.7 La persona titular del departament competent en matèria de societat de la informació i els/les secretaris/àries que formen part del Consell Rector poden delegar l'assistència a les reunions en alts càrrecs dels departaments respectius, i han de vetllar perquè en aquest cas es respecti la paritat de gènere en la seva composició.
10.8 El Consell Rector de l'ACTIC, per majoria de les persones membres, pot acordar la creació de comissions de treball amb la finalitat que li donin el suport necessari per desenvolupar les funcions definides en l'apartat segon d'aquest precepte.
11.1 Es crea la Comissió Assessora de l'ACTIC com a òrgan assessor i de consulta en l'àmbit de l'acreditació de competències en matèria de tecnologies de la informació i la comunicació, adscrit a la direcció general competent en matèria de societat de la informació.
11.2 Són funcions de la Comissió Assessora de l'ACTIC:
a) Donar suport i assessorar el Consell Rector de l'ACTIC en les polítiques relacionades amb l'acreditació i les estratègies necessàries per assolir els objectius del model d'acreditació des de la perspectiva tècnica i pedagògica.
b) Assessorar sobre el manteniment i l'actualització de continguts i la seva adequació a les necessitats de la societat, i fer un seguiment anual del procés d'avaluació de les competències.
c) Assessorar sobre el reconeixement d'equivalències amb altres acreditacions o títols.
d) Orientar l'activitat de difusió de l'acreditació.
11.3 La Comissió Assessora de l'ACTIC està integrada per:
a) El/la director/a general competent en matèria de societat de la informació, que ocupa la presidència.
b) El/la director/a general competent en matèria de funció pública.
c) Un/a vocal amb rang de director/a general en representació del departament competent en matèria d'educació, a proposta de la persona titular.
d) Un/a vocal amb rang de director/a general en representació del departament competent en matèria de treball, a proposta de la persona titular.
e) Un/a vocal en representació de l'Institut Català de Qualificacions Professionals.
f) Un/a vocal en representació de l'Escola d'Administració Pública de Catalunya.
g) Un/a vocal en representació del Servei d'Ocupació de Catalunya.
h) Tres vocals en representació de l'Administració local, cadascun d'ells a proposta d'una de les entitats següents: el consorci Localret, la Federació de Municipis de Catalunya i l'Associació Catalana de Municipis.
i) Dos vocals en representació de les associacions empresarials més representatives a Catalunya, a proposta de les organitzacions o entitats representades.
j) Dos vocals en representació de les organitzacions sindicals més representatives a Catalunya, a proposta de les organitzacions o entitats representades.
k) Un/a vocal per cadascuna de les entitats següents: la demarcació a Catalunya del Col·legi Oficial d'Enginyers de Telecomunicació, la demarcació a Catalunya del Col·legi Oficial d'Enginyers Tècnics de Telecomunicació, el Col·legi Oficial d'Enginyeria en Informàtica i el Col·legi Oficial d'Enginyeria Tècnica en Informàtica, a proposta de les entitats representades.
l) Tres vocals, que poden ser designats pel/per la director/a general competent en matèria de societat de la informació entre les entitats més significatives en l'àmbit de les tecnologies de la informació i la comunicació.
11.4 El/la president/a de la Comissió Assessora nomenarà un/a secretari/ària, que haurà de ser funcionari/ària i assistirà a les reunions amb veu i sense vot.
11.5 Es garanteix la incorporació de la paritat de gènere mitjançant la presència equilibrada de dones i homes en la composició de la Comissió Assessora.
11.6 Les sessions de la Comissió Assessora se celebren com a mínim un cop a l'any, amb la convocatòria prèvia de la presidència.
11.7 De manera puntual, la presidència de la Comissió Assessora pot sol·licitar la intervenció, amb veu i sense vot, de les persones expertes o especialistes que consideri necessari.
11.8 El funcionament de la Comissió Assessora s'ha de subjectar a les disposicions relatives a òrgans col·legiats previstes en la Llei 13/1989, de 14 de desembre, d'organització, procediment i règim jurídic de l'Administració de la Generalitat de Catalunya.
12.1 L'Oficina Gestora de l'ACTIC és l'òrgan de gestió de l'acreditació i es configura com a àrea funcional de la direcció general competent en matèria de societat de la informació.
12.2 Són funcions de l'Oficina Gestora de l'ACTIC:
a) Fer les propostes d'autorització dels centres col·laboradors.
b) Dur a terme el seguiment tècnic i administratiu i la supervisió dels centres col·laboradors.
c) Gestionar el portal d'Internet ACTIC.
d) Elaborar les propostes de disseny de la prova d'avaluació, així com fer les propostes de revisió i actualització dels continguts competencials de l'ACTIC.
e) Fer propostes sobre la determinació dels títols, diplomes i certificats que poden ser considerats equivalents als que regula aquest Decret.
f) Informar, assessorar i orientar les persones interessades, directament o mitjançant altres canals institucionals, en relació amb les característiques de l'acreditació i el procediment per a l'obtenció de l'ACTIC.
g) Gestionar el procés d'inscripció, avaluació, certificació i registre de les persones usuàries de l'ACTIC.
h) Gestionar les reclamacions presentades per les persones usuàries de l'ACTIC.
i) Proporcionar al Servei d'Atenció Ciutadana de la Generalitat de Catalunya informació actualitzada referent a l'ACTIC.
j) Preparar i emetre informes de seguiment relatius al procediment per a l'obtenció de l'ACTIC i fer propostes de millora.
k) Gestionar el Registre de l'ACTIC.
12.3 L'Oficina Gestora estarà dotada dels mitjans personals i materials necessaris per fer front a l'exercici de les funcions que té atribuïdes i garantir el dret de la ciutadania a obtenir l'ACTIC.
13.1 Els centres autoritzats d'acord amb les previsions d'aquest Decret intervenen en el procés d'acreditació de l'ACTIC mitjançant la posada a disposició de les persones interessades de les seves instal·lacions i recursos per a la realització de la prova d'avaluació.
13.2 Els centres col·laboradors no rebran cap contraprestació econòmica per la seva col·laboració en els processos d'avaluació de competències.
13.3 Poden adquirir la condició de centres col·laboradors:
a) Els centres d'innovació i formació ocupacional dependents del Servei d'Ocupació de Catalunya, d'acord amb les previsions contingudes en el Decret 160/2006, de 16 de maig, de reestructuració del Servei d'Ocupació de Catalunya.
b) Els centres col·laboradors del Servei d'Ocupació de Catalunya.
c) Els centres integrants de la Xarxa de punts TIC.
d) L'Escola d'Administració Pública, en l'àmbit de les funcions que té atribuïdes en virtut de la Llei 4/1987, de 24 de març.
f) Els instituts d'educació secundària.
g) Els centres de formació de persones adultes.
i) Altres centres, públics o privats, l'objecte principal dels quals sigui dur a terme activitats de formació.
13.4 Són funcions dels centres col·laboradors:
a) Facilitar a les persones interessades tota la informació requerida en relació amb l'ACTIC.
b) Proporcionar el suport i l'assessorament necessaris per a la realització de la prova d'avaluació.
c) Executar els processos d'avaluació corresponents d'acord amb les previsions de l'article 6, amb la comprovació prèvia de la identitat de la persona aspirant i garantint que durant l'execució de la prova d'avaluació aquesta no té accés a ajuda o suport aliens.
14.1 Els centres esmentats en l'article anterior, amb l'única excepció que preveu l'article 15.9, han d'obtenir una autorització prèvia de la direcció general competent en matèria de societat de la informació per poder actuar com a centres col·laboradors de l'ACTIC.
14.2 Les entitats sol·licitants que desitgin obtenir l'autorització per actuar com a centres col·laboradors han de complir els requisits següents:
a) Estar constituïdes legalment.
b) Disposar dels recursos personals i dels espais físics adients per a l'atenció i la informació de les persones usuàries i la realització de les proves d'avaluació.
c) Posseir l'equipament tècnic necessari per a la realització de les proves en línia (maquinari, programari i connexió a Internet).
d) Disposar d'un registre propi de persones usuàries de l'ACTIC i assumir el compromís de mantenir-lo actualitzat.
14.3 Els centres han d'estar registrats al Registre de l'ACTIC, dependent de la direcció general competent en matèria de societat de la informació, per poder col·laborar en els procediments d'avaluació.
15.1 La responsabilitat d'obtenir l'autorització per adquirir la condició de centre col·laborador correspon a la persona física o jurídica titular del centre.
15.2 La persona responsable d'obtenir l'autorització pot registrar la sol·licitud d'autorització mitjançant el portal d'Internet ACTIC o a través de l'Oficina Gestora de l'ACTIC, dependent de la direcció general competent en matèria de societat de la informació, mitjançant el formulari corresponent, a la qual haurà d'adjuntar la documentació següent:
a) La documentació acreditativa de la propietat o del títol que habiliti per a la possessió de l'immoble o immobles on s'ubiqui el centre.
b) La denominació identificativa de l'establiment per al qual se sol·licita l'autorització.
c) La relació dels recursos personals del centre, amb indicació dels perfils i recursos que dedicarà a les funcions que se li encomanin com a centre col·laborador.
d) La relació i descripció detallada de les instal·lacions del centre, dels horaris i dels recursos materials i tècnics destinats a la realització de les proves d'avaluació.
e) La documentació on s'identifiqui la zona d'ubicació del centre, els transports i comunicacions que permeten accedir-hi.
f) La documentació acreditativa de l'experiència formativa prèvia, especialment en l'àmbit de les tecnologies de la informació i la comunicació.
Les entitats de naturalesa privada han d'aportar, a més:
g) Si la persona sol·licitant és una persona física, una còpia del DNI.
h) Si la persona sol·licitant és una persona jurídica, una còpia de l'escriptura de constitució, dels estatuts i del CIF de la societat, del DNI o NIF de la persona que actua com a representant d'aquesta i del document acreditatiu de la representació.
No és necessari presentar aquesta darrera documentació si ja es troba en poder de qualsevol òrgan de l'Administració actuant, sempre que no hagin transcorregut més de cinc anys des de la seva presentació i no hagi experimentat cap modificació.
En aquest supòsit, cal indicar la data i l'òrgan o dependència en què va ser presentada i el procediment a què feia referència.
En els supòsits d'impossibilitat material d'obtenir la documentació, degudament justificada a l'expedient, la direcció general competent en matèria de societat de la informació pot requerir a la persona sol·licitant perquè l'aporti en el termini de quinze dies.
15.3 L'Oficina Gestora de l'ACTIC elaborarà una proposta de resolució sobre la concessió de l'autorització a la persona física o jurídica sol·licitant tenint en compte els elements següents:
a) L'experiència formativa prèvia demostrable en tecnologies de la informació i la comunicació.
b) La dotació de personal, les instal·lacions i els mitjans materials de què disposa la persona sol·licitant per desenvolupar les proves d'avaluació.
c) La zona d'ubicació del centre, els transports i comunicacions que permeten accedir-hi.
d) La demanda que hi ha a la zona d'ubicació del centre en relació amb la formació en matèria de tecnologies de la informació i la comunicació.
e) L'adequació dels horaris de prestació de serveis per part del centre.
f) La flexibilitat o possibilitat d'ampliar l'oferta de punts d'avaluació i horaris si el servei ho requereix.
g) La disposició de mitjans personals i materials que permetin a les persones amb discapacitat la realització de la prova d'avaluació i la inexistència de barreres arquitectòniques que els impedeixin l'accés al centre per a la realització de la prova esmentada.
15.4 Un cop elaborada la proposta de resolució, l'Oficina Gestora de l'ACTIC l'eleva al/a la director/a general competent en matèria de societat de la informació, qui emet la resolució sobre la concessió de l'autorització.
15.5 El termini per resoldre la sol·licitud d'autorització és de sis mesos, a comptar de la data en què la sol·licitud té entrada en el Registre de la direcció general competent en matèria de societat de la informació.
Si un cop transcorregut aquest termini no s'ha dictat una resolució expressa, la persona interessada pot entendre desestimada la sol·licitud.
15.6 La resolució de concessió o de denegació de l'autorització, degudament motivada, ha de ser notificada individualment a la persona interessada.
La notificació s'haurà de cursar per qualsevol mitjà que permeti tenir-ne constància de la recepció.
15.7 Contra la resolució del/de la director/a general competent en matèria de societat de la informació es pot interposar recurs d'alçada davant el/la secretari/ària competent en matèria de societat de la informació.
15.8 Els centres col·laboradors autoritzats seran inscrits d'ofici en el Registre de l'ACTIC i es faran públics en la pàgina web de la secretaria competent en matèria de societat de la informació i en el portal d'Internet ACTIC.
15.9 Els centres de naturalesa pública vinculats o dependents de la Generalitat de Catalunya a què fa referència l'article 13.3 i les universitats públiques adquireixen la condició de centres col·laboradors, sempre que reuneixin els requisits assenyalats en l'article 14, en virtut de la signatura de protocols o d'acords de col·laboració, sense que sigui necessària la tramitació del procediment previst en aquest precepte.
En aquests protocols o acords de col·laboració es podrà delimitar el col·lectiu que pot realitzar la prova d'avaluació a través del centre que els subscrigui i, si escau, la forma en què s'ha de fer efectiva la despesa corresponent a la realització de la prova.
16.1 Els canvis de titularitat i de denominació dels centres col·laboradors han de ser comunicats per escrit a la direcció general competent en matèria de societat de la informació perquè puguin ser examinats, valorats i registrats, en el termini d'un mes des que s'hagin produït.
En funció del tipus de canvi de què es tracti, aquesta comunicació ha d'anar acompanyada de la documentació següent:
a) Comunicació del canvi de titularitat del centre: documents indicats en les lletres a), g) i h) de l'article 15.2.
b) Comunicació del canvi de denominació de l'empresa: documents indicats en les lletres b), g) i h) de l'article 15.2.
16.2 Els centres col·laboradors han de comunicar per escrit a la direcció general competent en matèria de societat de la informació el cessament de l'activitat amb caràcter previ al moment en què aquest tingui lloc.
18.1 Els centres col·laboradors autoritzats han de fer constar la denominació i el número d'inscripció en el Registre de l'ACTIC mitjançant l'exhibició en un lloc visible per a les persones usuàries.
A més, els centres col·laboradors han de col·locar al seu establiment o local un distintiu elaborat d'acord amb el model que estableix l'annex 3.
18.2 La publicitat efectuada pels centres col·laboradors, incloent-hi la que es faci als mitjans de comunicació, ha de consignar el número d'inscripció en el Registre de l'ACTIC.
20.1 Es crea el Registre de l'ACTIC, adscrit a la direcció general competent en matèria de societat de la informació, en el qual s'inscriuen d'ofici:
a) Les dades identificatives de les persones que han obtingut algun dels certificats ACTIC i la identificació alfanumèrica dels certificats.
b) Els centres col·laboradors autoritzats d'acord amb aquest Decret.
20.2 La pràctica de les inscripcions i el manteniment de les dades que conté aquest registre corresponen a la direcció general competent en matèria de societat de la informació.
20.3 L'estructura del Registre es regularà per ordre de la persona titular del departament de la Generalitat de Catalunya competent en matèria de societat de la informació.
20.4 La direcció general competent en matèria de societat de la informació i l'Institut Català de Qualificacions Professionals establiran els mecanismes de col·laboració necessaris per tal de garantir la coordinació del Registre de l'ACTIC i el Registre de certificats de competència i qualificacions, dependent de l'Institut Català de les Qualificacions Professionals, amb subjecció a les disposicions de la Llei orgànica 15/1999, de 13 de desembre, sobre protecció de dades de caràcter personal, i del Reial decret 1720/2007, de 21 de desembre, pel qual s'aprova el reglament que desenvolupa la Llei esmentada.
Correspon al departament de la Generalitat de Catalunya competent en matèria de societat de la informació gestionar les proves d'avaluació de competències, expedir els certificats que regula aquest Decret, autoritzar els centres col·laboradors i dur el Registre de l'ACTIC, sense perjudici del que disposa el capítol 3 d'aquest Decret.
.2 Oferta formativa en matèria de tecnologies de la informació i la comunicació
La Generalitat de Catalunya, de conformitat amb les disposicions contingudes en l'article 131.1 de l'Estatut d'autonomia de Catalunya, fomentarà l'existència d'una oferta formativa suficient en matèria de tecnologies de la informació i la comunicació.
.3 Equivalència entre títols, diplomes i certificats
Per ordre del/de la titular del departament competent en matèria de societat de la informació, es poden establir els títols, diplomes i certificats que són considerats equivalents als que regula aquest Decret.
Les possibles equivalències amb els ensenyaments cursats en l'àmbit de competència del Departament d'Educació s'han d'establir per ordre conjunta dels/de les titulars dels departaments competents en matèria de societat de la informació i d'educació.
L'acreditació dels certificats ACTIC es podrà valorar com a mèrit o establir com a requisit de participació en els processos de provisió de llocs de treball o de selecció de personal, en els termes que estableixi la normativa reguladora de la funció pública de la Generalitat de Catalunya.
.5 Revisió i actualització de continguts de l'ACTIC
5.1 El Consell Rector previst en l'article 10 d'aquest Decret vetlla per la revisió i l'actualització dels continguts de l'ACTIC.
Cada dos anys, com a mínim, el Consell Rector realitzarà una proposta d'actualització dels continguts de l'ACTIC en funció dels suggeriments realitzats per la Comissió Assessora regulada en l'article 11 d'aquest Decret.
5.2 Els continguts de les competències digitals detallats en l'annex 2 d'aquest Decret poden ser actualitzats per ordre de la persona titular del departament competent de la Generalitat de Catalunya en matèria de societat de la informació.
.6 Requisits i procediment per a l'autorització de centres col·laboradors
Els requisits previstos en l'article 14.2 que han de reunir els centres i entitats que desitgin actuar com a centres col·laboradors, així com el procediment d'autorització previst en l'article 15 d'aquest Decret, seran detallats per ordre de la persona titular del departament competent de la Generalitat de Catalunya en matèria de societat de la informació.
L'acreditació prevista en aquest Decret s'entén sense perjudici de la normativa reguladora de les professions titulades.
.1 Actuacions de caràcter tècnic o material
Es faculta la persona titular del departament de la Generalitat de Catalunya competent en matèria de societat de la informació perquè dugui a terme les actuacions de caràcter tècnic o material que siguin necessàries per executar les previsions d'aquest Decret.
Aquest Decret entrarà en vigor l'endemà de la publicació en el Diari Oficial de la Generalitat de Catalunya.
a) Cultura, participació i civisme digital (competència C1): utilització de manera eficient, cívica i segura dels recursos de què disposa la ciutadania en la societat digital, aplicant-los selectivament en els diversos àmbits de la seva vida quotidiana, amb la finalitat del desenvolupament personal, la participació i col·laboració en la societat.
b) Tecnologia digital i ús de l'ordinador i del sistema operatiu (competència C2): ús de les funcions bàsiques d'un equip informàtic i del seu sistema operatiu, amb aplicació dels fonaments de la tecnologia digital.
c) Navegació i comunicació en el món digital (competència C3): utilització dels serveis disponibles a la xarxa per a la recerca d'informació, aplicant criteris de restricció adequats i registrant i emmagatzemant la informació, si escau.
Aplicació de les prestacions que ofereix internet per a la comunicació interpersonal i l'intercanvi d'informació i serveis, la compartició del coneixement i la creació de xarxes.
d) Tractament de la informació escrita (competència C4): ús d'un processador de textos per crear, tractar, elaborar i presentar informació i textos, destinats a ser impresos o publicats a Internet.
e) Tractament de la informació gràfica, sonora i de la imatge (competència C5): tractament de la informació gràfica, sonora i imatges fixes i en moviment.
f) Tractament de la informació numèrica (competència C6): crear i utilitzar fulls de càlcul i aplicar-los a les activitats que requereixen l'ús d'operacions i funcions.
g) Tractament de les dades (competència C7): mantenir, consultar i presentar informació a través de bases de dades.
h) Presentació de continguts (competència C8): dissenyar presentacions gràfiques, integrant objectes de diferent naturalesa per presentar documentació i informació en diferents suports, destinada a ser projectada, impresa i/o publicada per Internet.
Nivells requerits per a cada certificat
Cultura, participació i civisme digital
Tecnologia digital i ús de l'ordinador i del sistema operatiu
Navegació i comunicació en el món digital
Tractament de la informació escrita
Estar en possessió del certificat mitjà i acreditar el nivell 3 en dues competències a escollir (C4 a C8
Tractament de la informació gràfica, sonora i de la imatge en moviment
Tractament de la informació numèrica
Identificar els recursos de què disposa la ciutadania per informar-se, comunicar-se, actuar i participar en la societat digital i en xarxa
Identifica quins serveis i recursos es poden obtenir a través d'Internet i la resta de les TIC i de quina manera poden ser útils per a la vida quotidiana
Obtenir la informació, recurs o servei que es requereix a través d'Internet, interactuant amb proveïdors de serveis diversos de manera segura
Fa una gestió senzilla per Internet, tipus consulta, compra o participació en un fòrum
Emprar eines de col·laboració per compartir informació, participar i col·laborar amb altres ciutadans
Fer un ús segur, ètic i cívic de les TIC
Què es pot fer amb les TIC i per Internet i quins serveis i recursos es poden obtenir.
Criteris per avaluar la fiabilitat dels serveis i recursos disponibles en línia
Elements a tenir en compte a l'hora de fer tràmits, gestions o compres en línia
Precaucions que cal seguir en fer gestions en línia i mitjans d'accés segur:
-Què és un accés segur a un web
Les principals eines de col·laboració (fòrums, blogs, wikis)
Hàbits d'ergonomia, salut i respecte mediambiental
Riscos de pèrdua d'informació i necessitat de vetllar per la seguretat
Accedir a un web mitjançant un usuari i una contrasenya
Fer un tràmit, consulta o compra en línia seguint els passos i instruccions que marca el portal concret
Seguir cursos de formació en línia
Configurar el perfil i la privacitat a les xarxes socials
Consultar i treballar en grup fent servir eines de col·laboració
Adoptar mesures per millorar l'ergonomia
Emprar mesures elementals per garantir la privadesa i la seguretat de la informació
Ser conscient de la necessitat de conèixer les TIC i d'utilitzar-les per formar part de la societat del coneixement
Entendre les TIC com a tecnologies que ens faciliten la vida quotidiana, i no com una dificultat sinó com una possibilitat per experimentar
Ser conscient que cal controlar el temps que es dedica a l'entreteniment amb les TIC i que poden crear addicció
Valorar el risc de proporcionar informació confidencial o personal (pròpia o de tercers) a través de la xarxa
Evitar el llenguatge i altres continguts discriminatoris en relació amb l'origen, raça, sexe, orientació, identitat o comportament sexuals, religió, opinió o altres condicions de les persones, o que fomentin estereotips sobre els rols d'homes i dones
Respectar la condició, les opinions i creences de les altres persones
Ser conscient que cal controlar la privacitat a les xarxes socials
Ser conscient de les precaucions que cal adoptar a l'hora de fer transaccions i gestions en línia
Ser conscient que cal protegir la documentació important contra pèrdues, destrucció voluntària o involuntària i intrusions
Fa una gestió senzilla per Internet, tipus consulta, compra o participació en un fòrum o en formació virtual
Què es pot fer per Internet i amb les TIC i quins serveis i recursos es poden obtenir: emprendre, cercar feina, cercar informació i recursos, col·laborar, participar, actuar, entretenir-se, fer transaccions i tràmits i altres serveis per a la vida quotidiana
Internet de les coses: què és i en què ens afecta en la nostra vida quotidiana
Identifica els elements per actuar de manera emprenedora en el món digital
Quins són els tràmits administratius que en la nostra societat es poden fer actualment en línia
Què és i per a què serveix el certificat digital.
Organismes i entitats on més habitualment es requerirà
Què són i per a què serveixen els codis QR
Eines avançades de col·laboració
Eines d'entrenament de capacitats, habilitats, competències, lleure...
La sindicació de continguts de tipus multimèdia i escrit: RSS
La participació i la col·laboració en xarxa
Les xarxes socials i les seves funcions principals
L'etiqueta ( netiquette ): conjunt de normes de convivència i conducta a Internet
Els mitjans socials ( social media)
Les dades massives ( big data ) i la mineria de dades: què són i com afecten la privadesa
Drets fonamentals: protecció de dades personals i l'honor, la intimitat i la pròpia imatge
Drets i deures dels consumidors en el comerç electrònic i respecte a la propietat intel·lectual
Utilitzar aplicacions de realitat augmentada
Fer tràmits administratius en línia amb l'Administració i amb altres organismes, pagament de multes, taxes i impostos, petició de subvencions, serveis de salut, reclamacions, etc.
Seguir cursos de formació en línia en un entorn col·laboratiu
Emprar cercadors especialitzats (feina, viatges...)
Fer operacions de comerç electrònic
Seguir els passos necessaris per obtenir i emprar el certificat digital
Eines per llegir i crear codis QR i el seu funcionament
Entrar en un MUVE ( multi-user virtual environment ), entorn virtual multiusuari, i interactuar-hi
Crear i moderar espais de discussió (fòrums, blogs, grups, llistes de distribució...)
Configurar programari RSS per rebre continguts
Executar les accions necessàries per garantir la privadesa i seguretat de la informació intercanviada
Utilitzar les llicències per a l'ús i distribució de continguts
Ser conscient de l'evolució constant de les TIC i que cal aprendre permanentment
Mostrar interès i curiositat per ampliar els límits de la cerca d'informació
Estar predisposat/ada a fer tràmits en línia i reconèixer els avantatges de fer-ho d'aquesta manera
Protegir-se per evitar un ús per part de terceres persones del certificat digital
Prendre les precaucions necessàries a l'hora de fer transaccions i gestions en línia
Mostrar respecte vers les opinions i observacions de les persones que participen en un fòrum
Ser conscient dels riscos en la privadesa de les dades massives ( big data )
Respectar la propietat intel·lectual
Identificar els fonaments de la tecnologia digital i les seves aplicacions en diversos àmbits de la vida quotidiana
Utilitzar els components d'un sistema informàtic i les modalitats de treball en xarxa
Emprar les principals utilitats de programari i sistema operatiu
Conceptes bàsics de les tecnologies d'informació i comunicació.
Connectivitat dels aparells digitals: connectivitat amb cable i sense cable ( wireless )
Els principals dispositius mòbils
La gestualitat en els dispositius tàctils
Diferències essencials entre tecnologia digital i tecnologia analògica.
Eines basades en les TIC i que són presents a la nostra societat (mòbils, telèfons intel·ligents - smartphones -, tauletes tàctils, televisió intel·ligent, lector de llibres electrònics -e-reader-, caixers automàtics, ordinadors, etc.)
Nom i funció dels components d'un ordinador i principals perifèrics
Maquinari i programari i les seves diferències pel que fa a les llicències i al mode de generació i distribució
El concepte de xarxa i les seves possibilitats a l'hora de compartir recursos
Els principals dispositius d'emmagatzematge: disc dur, unitat de CD o DVD, memòria USB, targetes de memòria, etc.
El concepte de programari i la seva gestió.
Diferència entre programari lliure i programari de propietat.
Característiques i perills del programari maliciós
Aplicacions bàsiques d'un sistema operatiu i quina és la seva possible funció
Configuracions bàsiques del tauler de control (data i hora, estalvi d'energia, fons d'escriptori...)
Emprar eines bàsiques basades en les TIC
Usar els perifèrics bàsics d'un ordinador: teclat, ratolí, monitor, impressora
Utilitzar els gestos bàsics (desplaçar-se, obrir...) per interactuar amb els dispositius tàctils
Utilitzar dispositius (memòria USB, targeta de memòria, unitat de CD o DVD...) per emmagatzemar informació
Emprar les aplicacions bàsiques complementàries del mateix sistema (bloc de notes, calculadora, eina bàsica d'escriptura, calendari, etc.)
Treballar amb finestres i icones
Organitzar fitxers de manera bàsica
Mostrar interès per conèixer les TIC i les seves possibilitats d'ús
Tenir en compte els riscos de les xarxes públiques
Ser conscient de la importància d'aplicar les normes corporatives d'ús de l'equipament informàtic quan escau
Ser conscient de la necessitat d'organitzar l'escriptori i els fitxers en carpetes per tal de localitzar fàcilment la informació
Ser conscient de la importància d'actualitzar periòdicament el programari i l'antivirus, si escau
Principals dispositius digitals (ordinador, reproductors d'àudio i vídeo, mòbil, telèfon intel·ligent – smartphone-, tauleta tàctil, televisió intel·ligent, lector de llibres electrònics - e-reader -, agenda electrònica, navegador GPS...)
Classificació de la tecnologia de connectivitat: amb cable (xarxes, perifèrics, ADSL, fibra òptica, encaminadors - routers-, PLC ) i sense cable (Wi-Fi, tecnologia Bluetooth, infrarojos, GSM, 3G, 4G).
Principals diferències i utilitats
Internet de les coses: dispositius i connectivitat
La tecnologia NFC i la seva aplicació
Els dispositius portables ( wearables )
Elements que intervenen a l'hora de configurar un ordinador personal i els principals elements perifèrics: impressores, escàners, les impressores 3D...
Usos i funcions de compartir recursos a través de la xarxa amb diferents equips
Conceptes bàsics per al manteniment bàsic i la resolució de problemes comuns
Els dispositius mòbils, els seus sistemes operatius i les botigues d'aplicacions
Funcions d'usuari avançat del sistema operatiu
Funcions i usos del programari més habitual
La funció i necessitat de fer còpies de seguretat
Sistemes de protecció i seguretat.
Els antivirus i els tallafocs, què són i per a què serveixen
La gestió i compressió de fitxers
Configurar els dispositius per a un funcionament al més òptim possible
Utilitzar els sistemes de geolocalització: trobar una adreça, trobar i modificar un itinerari...
Instal·lar i configurar els principals perifèrics d'un ordinador
Fer servir la xarxa per compartir recursos amb altres equips i usuaris
Utilitzar la geolocalització en dispositius mòbils
Emprar els principals dispositius d'emmagatzematge d'informació copiant, traspassant i/o recuperant informació
Fer el manteniment bàsic de l'equip i resoldre els problemes tècnics més comuns
Configurar els dispositius mòbils: connexions sense fils, notificacions, pantalles -icones i ginys ( widgets )...
Descarregar i instal·lar aplicacions per a dispositius mòbils a través de la botiga d'aplicacions, segons les nostres necessitats
Utilitzar gestos multitàctils en els dispositius mòbils
Personalitzar la configuració de menús, barres, escriptori, etc.
Instal·lar, gestionar i desinstal·lar components i/o aplicacions de programari
Utilitzar l'emmagatzematge en núvol
Fer còpies de seguretat de fitxers propis
Reconèixer i aplicar els diversos sistemes de protecció i seguretat quan escau (antivirus)
Comprovar memòria, dispositius i aplicacions de l'ordinador per tal que funcionin de manera òptima
Comprendre els riscos d'utilitzar xarxes Wi-Fi obertes
Entendre els riscos per a la privadesa de la geolocalització en dispositius mòbils
Ser conscient dels riscos de concedir permisos en instal·lar aplicacions
Ser conscient de la importància d'aplicar les normes corporatives d'ús de l'equipament informàtic quan s'escau
Ser conscient de què significa compartir informació amb d'altres a través de la xarxa
Comprendre els avantatges i els riscos de la informàtica en núvol
Ser conscient de la necessitat de prendre mesures de seguretat en l'ús de les TIC
Ser conscient que cal escollir les eines i aplicacions que s'adaptin a les nostres necessitats
Tenir una perspectiva oberta respecte al que significa treballar amb programari lliure
Responsabilitzar-se de la comprovació dels requisits de bon funcionament de l'ordinador així com del manteniment bàsic d'aquest
Ser conscient de la necessitat de mantenir el sistema operatiu, els sistemes de protecció i el programari actualitzats
Responsabilitzar-se de fer còpies de seguretat de fitxers personals en els terminis adequats
Cercar informació a la xarxa, descarregar-la i emmagatzemar-la quan sigui necessari
Utilitza les mesures de seguretat elementals per navegar
Establir comunicacions interpersonals a través dels recursos que ens ofereix Internet
Utilitza les mesures de seguretat elementals per a navegar
Referències bàsiques sobre què és Internet, com funciona i quines utilitats permet
Maquinari i programari necessari per accedir a Internet
Criteris per avaluar la fiabilitat de la informació obtinguda
Els navegadors web: les seves funcions principals i els elements de seguretat que incorpora
Funcionament i estructura d'una adreça d'Internet
Els cercadors i les seves funcions.
Passos per fer una cerca bàsica
El significat dels identificadors, nom d'usuari i contrasenya
Els recursos de comunicació: xat, missatgeria instantània, videoconferència...
Comunicació a través del correu electrònic, funcionament i utilitats principals
Els proveïdors de correu electrònic, com es pot obtenir el servei
Utilitats i funcionament de les aplicacions en línia
Accedir a un web escrivint l'adreça a la barra d'adreces i consultar-hi informació
Fer una cerca bàsica a través d'un cercador
Utilitzar el nom d'usuari i la contrasenya
Obtenir una adreça de correu electrònic
Usar un programa de correu electrònic per redactar, enviar i rebre missatges i adjuntar documents
Utilitzar una llibreta d'adreces
Utilitzar les funcions bàsiques de les aplicacions en línia
Avaluar de manera crítica la fiabilitat de la informació obtinguda a la xarxa
Ser conscient que podem configurar la seguretat i la privadesa en el navegador web
Valorar positivament els avantatges del sistema de correu electrònic: rapidesa, baix cost, facilitat d'ús
Respectar les normes d'utilització segura i cívica del correu electrònic i altres recursos de comunicació, i també tenir cura del llenguatge que s'utilitza
Entendre que cal omplir correctament i amb precisió tots els camps d'un correu electrònic
Entendre els riscos del correu no desitjat, d'obrir fitxers adjunts, els virus, el correu brossa ( spam ) o el programari espia, i la necessitat de protegir-se contra aquests
Funcions avançades dels navegadors web: la navegació privada, la gestió de complements i extensions, la configuració dels paràmetres de seguretat...
Els cercadors: cerca simple i avançada.
Els motors de cerca: criteris principals de funcionament
Els diferents formats en què podem aconseguir informació a través d'Internet i com és aconsellable emmagatzemar-los
Riscos associats a la navegació
Concepte i característiques de comunicacions síncrones i asíncrones
Els tipus de comunicacions síncrones i asíncrones
El correu electrònic com a eina de comunicació i de transmissió i intercanvi d'informació i documents
Tècniques de gestió acurada del correu electrònic
La informàtica en núvol i les aplicacions en línia
Característiques de la telefonia de veu i la transmissió de dades i multimèdia sobre IP i els seus usos més habituals
La televisió sota demanda i per IP (IPTV)
La reproducció en temps real (s treaming)
La tecnologia d'igual a igual (P2P)
Configurar el navegador segons preferències
Cercar informació a través de cercadors emprant l'opció de cerca avançada, si escau
Emmagatzemar la informació que s'ha aconseguit a través d'una cerca, de manera temporal o permanent
Descarregar i emmagatzemar diferents recursos
Establir comunicacions a través de videoconferència
Gestionar de manera acurada el correu electrònic: crear i anomenar carpetes, moure missatges i emmagatzemar-los, crear llistes de distribució, suprimir correu no desitjat, configurar filtres de correu, gestionar els contactes
Utilitzar la llibreta d'adreces
Utilitzar de manera eficient i eficaç les xarxes socials, la informàtica en núvol i les aplicacions en línia com a eina de col·laboració i de comunicació
Usar aplicacions que permeten la comunicació síncrona, asíncrona i la transmissió de veu, de dades i multimèdia a la xarxa
Ser conscient que cal avaluar la fiabilitat de la informació que trobem a Internet
Ser conscient que cal utilitzar el mitjà de comunicació més adequat segons el context
Ser conscient de la necessitat de fer una bona gestió del correu electrònic (mida dels fitxers adjunts, trameses massives, assumpte i forma del missatge...)
Usar un llenguatge adequat i respectuós amb les persones i els temes que es tracten en totes les comunicacions
Comprendre i valorar els avantatges i els riscos de compartir i sincronitzar la informació en núvol
Tenir en compte la propietat intel·lectual en la transmissió de dades
Usar funcionalitats que optimitzen el tractament de la informació escrita
Fa servir eines que faciliten el treball de col·laboració sobre un document
Integrar elements diversos en un document: elements gràfics i multimèdia, vincles
Treballa sobre elements inserits en el document: fulls de càlcul, imatges i modificació del format
El tractament de textos i la seva utilitat
Personalització de la barra d'eines
Obrir i tancar l'aplicació i documents concrets de text
Configurar el desament automàtic
Donar format a un document de text per tal que sigui adequat a l'ús que se li hagi de donar i intel·ligible per a qui el llegeixi: format de font, alineació de paràgraf, majúscules, etc.
Aplicar les diferents eines d'introducció de text (sobreescriure, inserir, copiar, retallar...)
Fer un encapçalament o un peu de pàgina
Ser conscient dels avantatges que suposa utilitzar un tractament de text per crear documents per escrit necessaris en el nostre dia a dia
Les principals funcions de format: tabulacions, sagnat, esquemes numerats, vinyetes, interlineat, espaiat...
Les principals funcions de format i edició: correctors, encapçalaments i peus, paginació, salts de pàgina, inserció de taules, cerca i substitució de text, columnes...
Estils associats a una taula de continguts
Utilitat i tipus de combinació de correu
Elements gràfics i multimèdia que poden ser integrats en un document de text
Obrir documents en altres formats
Instal·lar un corrector ortogràfic i gramatical i saber-lo usar quan escaigui
Configurar el corrector ortogràfic i gramatical
Utilitzar i configurar la correcció automàtica
Editar un document cercant i substituint text
Aplicar opcions de format avançades per donar format al text, paràgraf, pàgina i document: marges, blancs entre paràgrafs, tabulacions, salts de línia, pàgina o columna, columnes, fons, taules, sagnats, seccions...
Adequar el format a la finalitat del document
Aplicar opcions de format d'arxiu
Configurar l'encapçalament i el peu de pàgina
Generar automàticament una taula de continguts
Crear llistes, numeracions i esquemes
Utilitzar i modificar les plantilles de document
Combinar un document model amb una llista de dades existent per generar un nou document
Inserir imatges, gràfics, taules en un document de text
Tenir present la utilitat i les limitacions del corrector ortogràfic
Mostrar interès a explotar les eines que ens proporciona el tractament de text i utilitzar-les per estalviar temps i pensant també en la persona receptora, editora, lectora, etc. del document
Fer un ús racional dels recursos del processador de textos
Tenir presents la finalitat del document i la persona destinatària
Ser conscient de la utilitat de les aplicacions en línia de tractament de la informació escrita
Les preferències de l'usuari: rutes d'arxius, desament automàtic, teclat, barra d'eines...
Funcions de format i edició avançades i personalització de les funcions: efectes d'animació, autoformes, opcions de correcció personalitzada, taules i columnes, sagnats
Taules de continguts personalitzades i índexs
Funcions de revisió de documents i control de canvis
Funcions avançades de combinació de correu: modificació de dades dels registres, filtrar registres, crear etiquetes...
Concepte de formulari electrònic
Modificar les preferències i configurar l'aplicació
Personalitzar opcions del corrector ortogràfic i gramatical
Aplicar opcions de format avançades i personalització de formats: efectes d'animació, autoformes
Crear llistes, numeracions i esquemes, definir tabulacions, marges, fons.
Treballar amb columnes i marcadors
Treballar amb formats avançats de paràgraf i document
Crear taules de contingut personalitzades
Utilitzar índexs, definir estils
Emprar les opcions de revisió de documents per al treball de col·laboració
Combinar un document model amb una llista de dades existent per generar un nou document emprant funcions avançades de la combinació de correu
Inserir i treballar amb imatges, fitxers, gràfics, taules, inserits en un document de text i modificar-ne el format, si escau
Crear i treballar amb hipervincles de diferent tipus
Mostrar interès per explotar les eines avançades que ens proporciona el tractament de text per al treball de col·laboració i per facilitar el treball de tercers
Ser conscient de la necessitat de protegir el document per evitar modificacions per part de tercers
Fa servir eines que faciliten el treball col·laboratiu sobre un document
Treballa sobre elements inserits en el document (fulls de càlcul, imatges) i en modifica el format
Traspassar informació gràfica i sonora entre dispositius.
Identifica els principals tipus i formats digitals d'imatge, so i vídeo
Obtenir i tractar imatges fixes i en moviment
Distribueix vídeos en format digital
Obtenir i tractar informació sonora
Emmagatzemar i accedir a informació multimèdia
Identifica els principals formats digitals d'imatge, so i vídeo
Diferències entre imatge digital i imatge analògica
Identificació dels principals formats digitals existents
Diferències entre imatge vectorial i imatge de mapa de bits
Orientació i resolució en l'obtenció d'imatges fixes o en moviment
Els píxels i la resolució d'imatge
Els diferents dispositius de tractament d'imatges digitals: càmera digital, ordinador, escàner... i les connexions entre ells
Els diferents dispositius en què podem trobar fitxers de so
Traspassar informació gràfica en forma d'imatge entre diferents dispositius: de la càmera digital a l'ordinador, de l'escàner a l'ordinador, del mòbil a l'ordinador
Obtenir imatges fixes o en moviment des d'un dispositiu digital
Emmagatzemar la imatge al PC o en un dispositiu d'emmagatzematge
Obtenir un fitxer de so des d'un dispositiu
Emmagatzemar i reproduir fitxers de so
Ser conscient que cal utilitzar el format adequat per a cada ús per tal d'optimitzar els recursos de què disposem
Fer un ús responsable de les imatges i fitxers d'àudio digitals respectant la privadesa i la propietat intel·lectual
5.2.3 Converteix imatges digitals
Bases i programari per al tractament i retoc d'imatges digitals fixes
Els diferents tipus de format de so i d'imatge i les seves extensions
Emprar programari per accedir a imatges, fitxers d'àudio o vídeo i per reproduir-los
Retocar i modificar imatges fotogràfiques: ajustament de lluminositat, contrast, color, de grandària i d'orientació, capes d'ajustament...
Modificar els fitxers de so: durada, equalització...
Configurar un vídeo per ser visualitzat des d'Internet
Utilitzar la resolució adequada segons l'ús que farem de la imatge
Ser conscient de les possibilitats d'un editor per tal de tractar i millorar la qualitat de les imatges fixes
L'editor d'imatges i les seves aplicacions avançades: filtres, efectes...
Els diferents formats de vídeo i les seves extensions
Els panells i components fonamentals d'un editor de vídeo: pistes, línies de temps, fotogrames, efectes, transicions, pistes de so
Els formats de so i les seves extensions
L'editor de so i les seves aplicacions avançades: sincronitzar pistes, afegir i retallar so, opcions avançades de l'equalitzador
Convertir imatges fixes en diferents formats gràfics
Utilitzar eines de dibuix, filtres, efectes...
Capturar vídeo d'un dispositiu extern, com la càmera de vídeo
Editar un vídeo: retallar, modificar, ordenar seqüències, incloure-hi transicions, pista de so
Extreure i canviar el so d'un vídeo
Incloure text en un vídeo per tal de crear el títol, crèdits...
Conèixer el format adequat en imatges i vídeos segons el mitjà de reproducció
Ser conscient de les possibilitats d'un editor per tal de tractar i millorar la qualitat dels vídeos digitals i dels fitxers de so
Distribueix vídeos en un CD o DVD
Traslladar a representació gràfica els components d'un full de càlcul
Crea i personalitza gràfics de diferents nivells de complexitat
Utilitzar fórmules en el tractament de dades numèriques
Interpretar dades numèriques en un full de càlcul
Concepte de full de càlcul i les seves aplicacions
Els formats bàsics de cel·la: numèric, text, data i moneda
Les fórmules bàsiques d'un full de càlcul i la seva utilitat: suma, producte, percentatge...
Utilitzar les funcions bàsiques d'un full de càlcul: introducció de dades, emmagatzematge i impressió
Aplicar formats senzills a un full de càlcul
Interpretar les fórmules generades
Tenir interès per utilitzar un full de càlcul i entendre els avantatges que comporta
Aplicacions i utilitats d'un full de càlcul
Les funcions d'un full de càlcul i la seva utilitat
La representació gràfica amb un full de càlcul
Utilitzar les funcions principals d'un full de càlcul: introduir dades, cercar dades, ordenar dades, configurar-ne l'aspecte, emmagatzemar i imprimir
Aplicar estils i formats a un full de càlcul
Treballar amb fórmules i funcions amb l'ajut de l'assistent
Treballar amb diversos fulls de càlcul: inserir-los, duplicar-los, moure'ls
Representar gràfics d'un full de càlcul, a través de diagrames i gràfics, amb l'ajut de l'assistent
Interpretar una taula i un gràfic
Identificar diferents tipus de gràfic segons les dades
Mostrar respecte per les dades numèriques de documents o fonts privats i confidencials
Tenir interès per utilitzar un full de càlcul i entendre els avantatges que comporta i la seva utilitat com a base de dades en determinats casos
Ser conscient de la utilitat de les aplicacions en línia de tractament de la informació numèrica
C6 – Tractament de la informació numèrica
L'entorn de treball de l'aplicació per elaborar fulls de càlcul
Els diferents tipus de fitxers que poden anar associats a l'aplicació i com reconèixer-los
Els codis d'error estàndards relacionats amb l'ús de fórmules
Les regles per treballar amb noms de cel·les i rangs
Opcions de cerca i filtre avançats
Configurar la finestra de l'aplicació determinant barres i menús visibles.
Crear barres i botons personalitzats
Importar i exportar fitxers en altres formats
Introduir dades i treballar per rangs
Emprar eines avançades de format i formats personalitzats
Protegir cel·les, fulls i documents
Treballar amb finestres de documents de treball i amb documents o fulls vinculats
Treballar amb fórmules complexes, amb i sense assistent, i utilitzar funcions per crear fórmules tridimensionals
Fer la representació gràfica de les dades en gràfics complexos
Editar i personalitzar l'aspecte dels gràfics
Interpretar gràfiques i dades complexes
Explotar la informació treballant amb taules dinàmiques i escenaris
Tenir interès per explotar les eines que ens proporciona el full de càlcul, per tal de fer una gestió i explotació de les dades numèriques més eficaç
Mostrar interès per protegir les dades o fórmules per evitar modificacions o pèrdues involuntàries en l'ús del full de càlcul
Crea i personalitza gràfics de divers nivell de complexitat
Crear i introduir dades en una base de dades
Extreure informes de dades a partir d'una base de dades
La funcionalitat de les bases de dades
Significat dels termes bàsics d'una base de dades: camp, registre, taula, consulta, formulari, informe...
Els diferents objectes presents en una base de dades
Els diferents tipus de dades i les seves propietats
L'assistent per a la creació de bases de dades
Crear una base de dades senzilla a partir de l'assistent
Introduir dades en una base de dades
Obrir i tancar una base de dades i consultar dades d'una base de dades a partir de diferents camps
Crear formularis amb l'assistent
Crear còpies de seguretat de les bases de dades
Entendre els avantatges que representa l'ús d'una base de dades
Tenir interès per usar i explotar els principals recursos que ens proporciona una base de dades
Ser conscient de què significa el concepte de privadesa de dades
Entendre la importància de preservar les dades
L'organització d'una base de dades en taules, registres i camps
La finalitat de les relacions entre taules en una base de dades
Els diferents tipus de consulta
Configurar la base de dades i establir relacions entre taules
Realitzar les operacions principals d'una base de dades: afegir i suprimir registres, afegir camps, afegir i modificar dades en un registre, esborrar dades, moure's per una taula...
Treballar amb formularis: crear i desar un formulari, utilitzar el formulari per entrar, modificar i suprimir registres...
Imprimir informes o una selecció de pàgines
Mostrar interès per usar i explotar al màxim els recursos que ens proporciona una base de dades
Prendre consciència de la necessitat d'utilitzar correctament les eines d'una base de dades per tal de facilitar-ne l'ús a tercers
Inserir gràfics, diagrames i altres objectes
Insereix objectes ja existents: taules, gràfics, fulls de càlcul, fotografies
Preparar per a la projecció i/o impressió en diferents formats
Conceptes generals sobre presentacions i disseny
Característiques de l'aplicació i el seu ús
Crear una presentació de nivell bàsic i donar-li format a partir d'una diapositiva en blanc
Inserir text: modificar el format i aplicar efectes
Emprar autoformes i utilitats bàsiques de dibuix
Inserir objectes diversos en una presentació
Afegir, eliminar i duplicar diapositives i modificar-ne l'ordre
Triar plantilles predefinides per crear una presentació pròpia
Visualitzar o imprimir en diversos formats
Valorar l'ús de presentacions per compartir i presentar documents i informació
Ser conscient que una presentació no és tot el document o informació que es vol presentar, sinó un resum, una síntesi
Tenir interès per fer que la informació es presenti de manera atractiva i que sigui fàcil d'entendre
Ser conscient de la utilitat de les aplicacions en línia de presentació de continguts
Insereix objectes ja existents del tipus: taules, gràfics, fulls de càlcul, fotografies
La utilitat de les presentacions avançades.
Com podem acostar-nos al nostre públic amb presentacions amb moviment, efectes, color, esquemes, etc.
Els diferents tipus de presentacions segons la seva finalitat i les seves característiques
Les presentacions personalitzades
Configurar una presentació personalitzada decidint el temps de cada diapositiva, els efectes, les animacions, la combinació de colors, el fons, etc., segons la seva finalitat
Modificar i visualitzar presentacions personalitzades
Crear patrons per a la diapositiva
Crear i donar format a taules, gràfics, organigrames i diagrames
Inserir fitxers d'àudio i vídeo en una presentació
Crear vincles des de la presentació a altres documents d'interès
Convertir una presentació al format web
Tenir interès per avançar en l'ús de les presentacions i explotar al màxim totes les possibilitats que genera
Mostrar interès per crear presentacions ben elaborades, amb disseny entenedor i que facilitin la comprensió per part de l'auditori
Indicador en planxa d'acer esmaltat al foc a
850o o alumini oxilacat, retolació mitjançant
serigrafia amb tintes de dos components
amb quatre plegaments a 90o de 20 mm.
Tipografia Centre col·laborador: